29/11/2010 | Administración LocalMunicipal
Arzúa
Ordenanza Fiscal reguladora da taxa pola prestación do servizo de axuda no fogar

Quedando elevado a definitivo o acordo adoptado polo Pleno deste Concello na sesión celebrada o día 31 de agosto de 2010, (publicado no Boletín da Provincia, nº 186 de 28 de setembro de 2010 e no taboleiro de edictos da Casa do Concello o día 21 de setembro de 2010, a través do cal se deroga a ordenanza fiscal reguladora da taxa pola prestación do servizo de axuda no fogar, publicada no Boletín Oficial da Provincia nº 216 de 19 de setembro de 1998, e se aprobaba provisionalmente unha nova ordenanza fiscal reguladora da taxa pola prestación do servizo de axuda no fogar. De conformidade co disposto no artigo 70 nº 2 da Lei 7/1985 de 2 de abril, Reguladora das Bases de Réxime Local, públicase agora o citado acordo plenario, asi como o texto íntegro da referida ordenanza. E iso no seguinte sentido: Primeiro.- Aprobar provisionalmente a ordenanza fiscal reguladora da taxa pola prestación do servizo de axuda no fogar, nos termos nos que foi redactada, como consecuencia das modificacións que procede facer para adaptala á Orde de 22 de xaneiro de 2009, pola que se regula o servizo de axuda no fogar. E, conforme se dispón na súa Disposición Derrogatoria, derrogar a anterior ordenanza fiscal reguladora da taxa pola prestación do servizo de axuda no fogar, publicada no Boletín Oficial da Provincia nº 216, de 19 de setembro de 1998. Segundo.- Expoñer ao público o expediente no taboleiro de edictos da Casa do Concello e no Boletín Oficial da Provincia, durante un prazo de trinta días hábiles, dentro dos cales os interesados poderán examinar o expediente e presentar as reclamacións que estimen oportunas. Terceiro.- Considerar elevado a definitivo o acordo de aprobación provisional, para o suposto de que non se presenten reclamacións durante o período de exposición pública. Cuarto.- No anterior suposto (de aprobación tácita) publicarase integramente no Boletín Oficial da Provincia, o texto íntegro desta ordenanza fiscal, así como o acordo de aprobación da mesma; sen que poida entar en vigor ata que se leve a cabo dita publicación.1.1 En uso das facultades concedidas nos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais, e artigo 81 da Lei 5/1997, do 22 de xullo, da Administración local de Galicia, O Concello de Arzúa establece a taxa pola prestación do servizo de axuda no fogar atendendo ao establecido nos artigos 20.4 e 57 do citado Real decreto lexislativo polo que se aproba a texto refundido da Lei reguladora das facendas locais.1.2 O Servizo público de Axuda no Fogar configurase como unha prestación do Sistema público de Benestar Social establecida na Lei 39/2006 do 14 de decembro de Promoción da Autonomía persoal e de Atención as persoas en situación de dependencia e demais normativa estatal de desenvolvemento, Lei 13/2008 de Servizos Socias de Galicia e demais na normativa de carácter autonómico que desenvolve a Autonomía e atención á dependencia na Comunidade Autónoma, e en especial a Orde do 22 de xaneiro do 2009 pola que se regula o servizo de axuda no fogar ( DOG nº 22 do 2/02/ 2009 ). 1.3 As atencións que se prestan son as reflectidas no Regulamento Municipal do Servizo de axuda no fogar no Concello de Arzúa. Constitúe o feito impoñible a prestación efectiva do servizo de axuda no fogar, nos termos e condicións de intensidade regulada polo Regulamento Municipal do servizo de axuda no fogar. Son suxeitos pasivos en concepto de contribuíntes as persoas físicas que soliciten ou resulten directamente beneficiadas pola prestación do servizo, xa sexa con carácter estable ou temporal.4.1 Responderán solidariamente das débedas tributarias as persoas ou entidades as que se refire o artigo 42 da Lei 58/2003, de 17 de decembro, Xeral Tributaria.4.2 Serán responsables subsidiarios as persoas ou entidades as que se refire o artigo 43 da Lei 58/2003, de 17 de decembro, Xeral Tributaria.5.1 A base impoñible estará constituída polo tempo de utilización do servizo, medido en horas, por parte da persoa usuaria.5.2 O tipo de gravame é o prezo unitario por hora de servizo que se establece en 12 €/hora.5.3 A cota tributaria integra será o resultado de aplicar base impoñible (número de horas da prestación) o tipo de gravame (prezo por hora do servizo). 5.4 Sobre a cota tributaria así establecida aplicaranse os coeficientes fixados no cadro seguinte para determinar a cota a pagar ou liquida. Os coeficientes establécense en función da capacidade económica da persoa usuaria, e están calculados de conformidade co establecido no Orde da Consellería de Vicepresidencia da Igualdade e do Benestar da Xunta de Galicia, pola que se regula o servizo de axuda no fogar.1. A porcentaxe de participación das persoas usuarias no servizo de axuda no fogar serán as seguintes, tendo estipulado para o ano 2010 o precio por hora de 12 euros: 2. Poderán preverse excepcións aos criterios xerais nos casos nos que a problemática principal atendida sexa a desestruturación familiar ou se procure a integración e protección de menores en risco de exclusión, mediante resolución motivada do órgano competente, da que deberá deixarse constancia no correspondente expediente. Non se outorgarán beneficios salvo os expresamente previstos en normas con rango de lei e os derivados dos tratados internacionais. A taxa devengarase e nace a obriga de contribuír no momento de iniciarse a prestación do servizo.8.1 As normas de altas, modificacións e baixas na prestación do servizo son as recollidas no Regulamento Municipal do Servizo de Axuda no Fogar.8.2 As liquidacións practicaranse por meses naturais, aboándose cada mensualidade nos dez primeiros días naturais do mes.8.3 O pagamento efectuarase mediante cargo na conta corrente ou libreta de aforros que a persoa solicitante ou usuaria do servizo de axuda no fogar deberá indicar no modelo oficial que lle será facilitado polo Concello.8.4. O Concello de Arzúa revisará anualmente, cando proceda, os prezos base do servizo, e adaptará as porcentaxes correspondentes ás aportacións das persoas usuarias segundo as modificacións que ponderan emanar dos órganos autonómicos correspondentes. En ambos casos, de darse modificacións, comunicarase por escrito ás persoas usuarias. A presente ordenanza deroga a anterior ordenanza fiscal da taxa pola prestación do servizo de axuda no fogar. A presente ordenanza foi aprobada polo Pleno da Corporación e entrará en vigor o día da súa publicación no Boletín Oficial da Provincia, permanecendo en vigor en tanto non se acorde a súa modificación ou derrogación expresa. Arzúa, 11 de novembro de 2010 O alcalde Asdo. Xaquín García Couso